KS Daily View วันที่ 24 ธ.ค.2564
24 ธันวาคม 2564

ปัจจัยต่างประเทศ: ตลาดหุ้นปรับตัวบวกขึ้นต่อเนื่อง หลังนักลงทุนคลายความกังวลโอมิครอน โดยดัชนี S&P500 ตั้งแต่ต้นปีปรับตัวขึ้นถึง 27.70% ซึ่งหากยังสามารถรักษาระดับแถวนี้ไว้ได้จนสิ้นปี มีโอกาสที่ปีหน้าจะยังรักษาโมเมนตัมบวกต่อเนื่องได้ เมื่อพิจารณาจากสถิติในอดีต ทั้งนี้ข้อมูลตั้งแต่ปี 1981 บ่งชี้ว่าหากดัชนี S&P500 ปีใดสามารถปิดบวกได้มากกว่า 20% ขึ้นไปมีโอกาสสูงถึง 78% ที่ในอีก 1 ปีข้างหน้าผลตอบแทนจะเป็นบวกเฉลี่ยอยู่ที่ 11.0% ซึ่งถือว่าผลตอบแทนยังอยู่ในระดับสูง อย่างไรก็ตามที่เรายกมาเป็นการแสดงข้อมูลเชิงสถิติในอดีตเท่านั้นต้องพิจารณาปัจจัยอื่นประกอบการลงทุนด้วย ขณะที่ sentiment นักลงทุนดูกังวลต่อการลงทุนน้อยลงอย่างต่อเนื่อง เมื่อพิจารณาผ่านดัชนี Fear & Greed Index ที่ปรับตัวสูงขึ้นต่อเนื่องมาอยู่ที่ระดับ 43 จุด ถึงแม้ว่ายังอยู่ในโซนกลัวก็ตาม (ดัชนีค่ามากกว่า 50 จุดแสดงถึงนักลงทุนกล้า ขณะที่ดัชนีต่ำกว่า 50 จุดแสดงถึงนักลงทุนกลัว)
ปัจจัยภายในประเทศ: ศูนย์วิจัยกสิกรไทยมีรายงานบทความเกี่ยวกับ Metaverse ซึ่งเป็นที่พูดถึงกันมากในช่วงนี้ โดยมีประเด็นที่น่าสนใจว่า ปัจจุบันเป้าหมายหลักของผู้ประกอบการที่วางแผนจะนำ Metaverse มาใช้งาน ส่วนใหญ่ยังมุ่งเน้นไปที่ตลาดผู้บริโภค แต่เรามองว่าเทคโนโลยี Metaverse กลับมีศักยภาพที่สามารถมาประยุกต์ใช้ในตลาดองค์กรโดยเฉพาะอุตสาหกรรมการผลิตได้เช่นกัน เพื่อเพิ่มประสิทธิภาพในการบริหารจัดการตลอดห่วงโซ่อุปทาน ตั้งแต่การออกแบบสินค้า ไปจนถึงการบริหารคลังสินค้า โดยตัวอย่างการประยุกต์ใช้ที่เป็นไปได้ในปัจจุบัน เช่น การเพิ่มความยืดหยุ่นในการออกแบบสินค้าโดยใช้ต้นแบบ 3 มิติการบริหารสายพานการผลิตผ่านโรงงานเสมือนและการฝึกสอนพนักงานใหม่บนสายพานการผลิตในโลกเสมือน เป็นต้น ทั้งนี้เราแนะนำผู้ประกอบการอาจจำเป็นต้องเริ่มทยอยลงทุน Metaverse ในห่วงโซ่อุปทานของตน ทั้งเพื่อลดความเสี่ยงที่จะกระทบต่อห่วงโซ่อุปทานหากลงทุนพร้อมกันหมดรวมถึงช่วยลดเม็ดเงินลงทุนให้อยู่ในระดับที่บริหารจัดการได้
สำหรับแนวโน้มตลาดหุ้นไทยคาดปรับตัวบวกตาม sentiment ตลาดหุ้นต่างประเทศ โดยเฉพาะหุ้นกลุ่ม Domestic play ที่ได้แรงหนุนจากมาตรการกระตุ้นกำลังซื้อจากภาครัฐ
มุมมองตลาดหุ้น คาด SET 1640-50 หุ้นแนะนำ MTC, BRI
MTC (ราคาพื้นฐาน 71.00 บาท) คาดแนวโน้มการเติบโตฟื้นตัวดีขึ้นในปีหน้า จากการเปิดเมืองและมาตรการกระตุ้นกำลังซื้อจากภาครัฐ ขณะที่ธุรกิจ MTPL ดูน่าสนใจและมีโอกาสเติบโตที่ดี
BRI (ราคาพื้นฐาน 12.90 บาท) คาดรายงานกำไรเติบโต CAGR 63-66 ที่ 59.4% จากสินค้าบ้านแนวราบที่โดดเด่น ช่องทางการขายและแผนขยายธุรกิจเชิงรุกเป็นปัจจัยขับเคลื่อนการเติบโต.
รายงานตัวเลขเศรษฐกิจ
วันศุกร์ ติดตาม ตัวเลข Inflation และ Core Inflation ของญี่ปุ่นเดือน พ.ย. คาด +0.4% YoY และ +0.3% YoY ตามลำดับ ตัวเลข Housing Starts ของญี่ปุ่นเดือน พ.ย. คาด +7.1% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp